Δυναστεία Νουμαϊριδών

Οι **Νουμαϊρίδες** (αραβ.: ) ήταν μία αραβική δυναστεία με έδρα το Ντιγιάρ Μουντάρ (δυτική Άνω Μεσοποταμία). Ήταν εμίρηδες (πρίγκιπες) της ομώνυμης φυλής τους, των Μπανού Νουμαΐρ. Ο ανώτερος κλάδος της δυναστείας, που ιδρύθηκε από τον Βαθάμπ ιμπν Σαμπίκ το 990, κυβέρνησε τις πόλεις Χαρράν, Σαρούτζ και Ράκα του Ευφράτη λίγο-πολύ συνεχώς μέχρι τα τέλη του 11ου αι. Στις αρχές της βασιλείας του Βαθάμπ (990–1019), οι Νουμαϊρίδες έλεγχαν επίσης την Έδεσσα, μέχρι που οι Ρωμαίοι την ανέκτησαν στις αρχές της δεκαετίας του 1030. Το 1062 οι Νουμαϊρίδες έχασαν τη Ράκα από τους μακρινούς συγγενείς και πρώην συμμάχους τους, τους Μιρδασίδες, ενώ μέχρι το 1081, η πρωτεύουσά τους Χαρράν και το κοντινό Σαρούτζ κατακτήθηκαν από τους Τούρκους Σελτζούκους και τους Άραβες συμμάχους τους Ουκαΐλίδες. Οι Νουμαϊρίδες εμίρηδες συνέχισαν να κατέχουν απομονωμένα φρούρια στην Άνω Μεσοποταμία, όπως το Καλάτ αν-Νατζμ και το Σιν Ιμπν Ουταΐρ κοντά στα Σαμόσατα μέχρι τις αρχές του 12ου αι., αλλά τίποτε δεν ακούγεται γι' αυτά μετά το 1120.

Ως Βεδουίνοι (νομάδες Άραβες), οι περισσότεροι Νουμαϊρίδες εμίρηδες απέφευγαν την εγκατεστημένη ζωή στις πόλεις που έλεγχαν. Αντίθετα, κυβερνούσαν τα εμιράτα τους (πριγκιπάτα) από τους φυλετικούς τους καταυλισμούς στην ύπαιθρο, ενώ εμπιστεύονταν τη διοίκηση των πόλεων στους *[[γκιλμάν]]* (σκλάβους στρατιώτες) τους. Εξαίρεση ήταν ο εμίρ Μανί ιμπν Σαμπίμπ (βασ. π. 1044–1063), υπό τον οποίο οι Νουμαϊρίδες έφθασαν στην ακμή τής εδαφικής τους κυριαρχίας. Ο Μανί κατοικούσε μέσα στη Χαρράν, μετατρέποντας τον Σαβιανό ναό της σε ένα περίτεχνο, οχυρωμένο παλάτι. Οι Νουμαϊρίδες ήταν Σιίτες Μουσουλμάνοι, και αρχικά αναγνώριζαν τη θρησκευτική κυριαρχία του σουνιτικού μουσουλμανικού χαλιφάτου των Αββασιδών, τουλάχιστον ονομαστικά, αλλά αργότερα άλλαξαν πίστη στο σιιτικό χαλιφάτο των Φατιμιδών, αφού το τελευταίο επέκτεινε την επιρροή του στη βόρεια Συρία το 1037. Μέχρι το 1060, πιθανότατα επανήλθαν στην επικυριαρχία των Αββασιδών.

## Η επικράτειά τους
Οι Νουμαϊρίδες κυβέρνησαν την περιοχή Ντιγιάρ Μουντάρ στη δυτική Τζαζίρα (Άνω Μεσοποταμία), ελέγχοντας τις εκτάσεις μεταξύ Χαρράν, Σαρούτζ και Ράκα σχεδόν συνεχώς μεταξύ 990 και 1081.  Για μεγάλο μέρος αυτής της περιόδου, συνορεύονταν νότια και δυτικά με το εμιράτο των Μιρδασιδών με έδρα το Χαλέπιο, ανατολικά με το εμιράτο των Ουκαϊλιδών με έδρα τη Μοσούλη, βόρεια με το εμιράτο των Μαρβανιδών με έδρα τη Μαγιαφαρικίν, και βορειοδυτικά με τη Ρωμαϊκή Αυτοκρατορία.  Οι Νουμαϊρίδες, οι Μιρδασίδες και οι Ουκαϊλίδες ήταν αραβικές δυναστείες, και οι Μαρβανίδες ήταν Κούρδοι.  Όλες ήταν ανεξάρτητες, μικρές δυναστείες που εμφανίστηκαν στη βόρεια Συρία και την Άνω Μεσοποταμία στα τέλη του 10ου - αρχές του 11ου αι. λόγω της αδυναμίας των μεγάλων περιφερειακών δυνάμεων, δηλαδή του χαλιφάτου των Αββασιδών με έδρα τη Βαγδάτη, του Χαλιφάτου των Φατιμιδών με έδρα το Κάιρο και των Ρωμαίων, να ελέγξουν ή να προσαρτήσουν αυτές τις περιοχές.  Σε διαφορετικές χρονικές στιγμές, οι Νουμαϊρίδες έδωσαν πίστη και σχημάτισαν χαλαρές συμμαχίες και με τις τρεις δυνάμεις. 
[δεξιά|μικρογραφία|Ερείπια της [Χαρράν, του κύριου κέντρου της δυναστείας των Νουμαϊριδών, το οποίο κατείχαν μεταξύ 990 και 1081.]]
δεξιά|μικρογραφία|Ο Μανί ιμπν Σαμπίμπ πώλησε το φρούριο Καλάτ Τζαμπάρ στον Φατιμίδη κυβερνήτη Ανουστακίν αλ-Ντιζμπαρί, αλλά το ανέκτησε μετά το τέλος του τελευταίου το 1041.
δεξιά|μικρογραφία|Το Καλάτ αν-Νατζμ ήταν η τελευταία καταγεγραμμένη κατοχή των Νουμαϊριδών.
δεξιά|μικρογραφία|300x300εσ|Γενεαλογικό δέντρο των Νουμαϊριδών.

### Θρησκεία
Όπως οι Χαμδανίδες, οι Φατιμίδες και οι Μπανού Κιλάμπ/Μιρδασίδες, μεγάλο μέρος των Μπανού Νουμαΐρ ακολούθησε το Σιιτικό Ισλάμ.  Αρχικά, έδωσαν επίσημη πίστη στο Σουνιτικό χαλιφάτο Αββασιδών, αλλά κατά τα τελευταία χρόνια του Σαμπίμπ, μεταπήδησαν στο Σιιτικό χαλιφάτο των Φατιμιδών.  Υπό τον Μανί, οι Νουμαΐδες επανήλθαν στους Αββασίδες,  στη συνέχεια αναγνώρισαν τους Φατιμίδες το 1056–1059, πριν επιστρέψουν ξανά ονομαστικά στους Αββασίδες  

## Σημειώσεις

## Αναφορές

## Βιβλιογραφία
*
*
*
*
*
*
*
*
*
*
*

Κατηγορία:Σιίτες Μουσουλμάνοι
Κατηγορία:Αραβοβυζαντινοί Πόλεμοι
Κατηγορία:Σιιτικές δυναστείες
Κατηγορία:Αραβικές δυναστείες